burgasdotpro/wikipedia huggingface dataset:
CHK Salavat Julajev

CHK Salavat Julajev (Ufa) (rus. "ХК Салават Юлаев (Уфа)", po baškirsky "Savat Julajev CHK") je ruský hokejový klub z mesta Ufa, účastník Kontinentálnej hokejovej ligy. Svoje domáce zápasy hrá na štadióne Ufa Arena. Medzi najväčšieho úspechy klubu patrí titul v premiérovej sezóne Kontinentálnej hokejovej ligy v roku 2009 a zisk Pohára federácie IIHF (predchodca Kontinentálneho pohára) v roku 1995.
Informácie o klube.
Hokejový klub Salavat Julajev Ufa bol založený v roku 1957. Súčasný názov používa od roku 1962. Svoje domáce zápasy hrá v Ufa aréne s kapacitou 8 400 divákov. Od svojho vzniku až po sezónu 1992/1993 klub často striedal prvú sovietsku ligu s druhou. Od spomínanej sezóny sa Ufa natrvalo usadila medzi ruskou hokejovou elitou. V poslednej sezóne pred vznikom KHL – 2007/2008 – sa Salavat prvýkrát tešil z titulu majstra Ruska. Nasledujúcu sezónu už mužstvo štartovalo v momentálne najlepšej lige sveta KHL. Prvé dve sezóny mohli v klube hodnotiť úspešne len základnú časť, ktorú Ufa s prehľadom vyhrala. V play-off sa baškirskému klubu nedarilo. V ročníku 2008/2009 vypadla Ufa prekvapujúco so šestnástym tímom po základnej časti Avangardom Omsk 1:3 na zápasy. O rok neskôr bol nad sily Ufy vo finále konferencie neskorší víťaz KHL AK Bars Kazaň 2:4 na zápasy. Dve nevydarené účasti vo vyraďovacích bojoch si Salavat dokonale vynahradil v sezóne 2010/2011. Ako druhé mužstvo po základnej časti sa dostalo až do finále play-off, kde si poradilo s Atlantom Mytišči (4:1 na zápasy) a získalo Gagarinov pohár. V ročníku 2011/2012 sa Ufa do play-off dostala z piateho miesta na východe a hneď vo štvrťfinále prehrala s AK Bars Kazaň 2:4 na zápasy. Historicky najproduktívnejším hráčom Salavatu Julajev Ufa je Nikolaj Zavaruchin s 265 bodmi v 529 zápasoch.
CHK Sibir

Sibir Novosibirsk (rus. "Сибирь Новосибирск") je ruský hokejový klub, účastník Černyševovej divízie v Kontinentálnej hokejovej lige, ktorý sídli v meste Novosibirsk. Klub bol založený v roku 1962.
CHK Chimik

Chimik Voskresensk () je ruský hokejový klub, účastník najvyššej ruskej súťaže v ľadovom hokeji, superligy.
V priebehu sezóny 2005/06 bol presťahovaný do mesta Mytišči v Moskovskej oblasti, pozri: Chimik Moskovská oblasť. So vznikom KHL, sa však klub obnovil a funguje v Tarasovovej divízi.
CHK MVD

CHK MVD (Balašicha) (rus. "ХК МВД (Балашиха)") je ruský hokejový klub, ktorý je účastníkom KHL. Klub bol založený v roku 1949 ako Spartak Kalinin. Neskôr menil názvy na HC Kalinin, SKA MVO Kalinin, THK Tver a HC MVD Tver. V roku 2006 sa presťahoval z Tveru do mesta Podoľsk a niesol názov HK MVD Moskovská oblasť. Od roku 2007 hrá v Balašiche v Balašicha-Aréne a nesie názov HK MVD Balašicha.
Externé odkazy.
Oficiálna stránka (rusky)
CHK Viťaz

HK Viťaz (rus. "Ви́тязь") je ruský hokejový klub, účastník Tarasovovej divízie v Kontinentálnej hokejovej lige. Sídli v meste Podoľsk, kam sa opäť presťahoval v roku 2013 z mesta Čechov.
CHK Molot-Prikamie

Molot-Prikamie (Perm) (rus. "Молот-Прикамье (Пермь)") je ruský hokejový klub, účastník najvyššej ruskej súťaže, superligy. Sídli v meste Perm.
HK SKA Petrohrad

SKA Petrohrad () je ruský hokejový klub, účastník Bobrovej divízie v Kontinentálnej hokejovej lige.
O klube.
SKA Petrohrad patrí k najbohatším mužstvám Kontinentálnej hokejovej ligy (KHL). V jeho tíme pôsobí niekoľko skvelých svetových hokejistov, ktorí patria k oporám svojich reprezentácií na vrcholných svetových podujatiach. Medzi najväčšie úspechy klubu sa zaraďujú štyri víťazstvá v Spengler Cupe a dve bronzové medaily za účinkovanie v lige ZSSR, ešte pod názvom SKA Leningrad. V sezóne 2009/2010 klub viacerí favorizovali na zisk Gagarinovho poháru, ale SKA vo štvrťfinále play-off vypadol s Dinamom Riga 1:3 na zápasy. Sezónu 2010/2011 skončilo mužstvo na treťom mieste v Západnej konferencii a v semifinále play-off konferencie vypadlo s Atlantom Mytišči 3:4 na zápasy. V sezóne 2011/2012 sa SKA po umiestnení na druhom mieste v Západnej konferencii prepracoval až do finále play-off tejto konferencie, no tím trénera Miloša Říhu prehral s Dinamom Moskva 0:4 na zápasy. Najproduktívnejším hráčom SKA v jeho dlhej histórii je Maxim Sušinskij, ktorý v 482 zápasoch nazbieral 328 bodov za 143 gólov a 185 asistencií.
V ročníku 2014/2015 klub SKA Petrohrad dosiahol na najvyšší cieľ v KHL stal sa víťazom súťaže a získal Gagarinov pohár. V súčasnosti SKA Petrohrad každoročne ašpiruje na celkové víťazstvo.
Najväčšou hviezdou klubu je niekdajšia hviezda NHL a bývalý hráč klubu Detroit Red Wings Pavel Datsyuk, ktorý zastáva funkciu kapitána tímu.
Cibuľa (stonka)

Cibuľa (lat. "bulbus") je skrátená stonka (podcibulie) so zdužinatenými bázami listov. Cibuľu tvoria premenené listene, alebo dolné časti asimilačných lístov, ktorých horná časť odumrela a uschla. Cibuľa slúži ako viac-menej podzemný zásobný orgán.
Boris Petrovič Michajlov

Boris Michajlov (* 6. október 1944) je bývalý ruský hokejový útočník, ktorý reprezentoval Sovietsky zväz. Neskôr pôsobil ako hokejový tréner. Počas aktívnej kariéry hrával za CSKA Moskva.
Vladimir Vladimirovič Jurzinov

Vladimir Vladimirovič Jurzinov (* 20. február 1940, Moskva, Rusko) je bývalý ruský hokejový tréner a hokejista.
Klubový hokej.
Počas aktívnej kariéry hrával za Dinamo Moskva.
CHK Atlant

CHK Atlant (Moskovskaja oblasť) je ruský hokejový klub, účastník KHL. Klub pôvodne sídlil vo Voskresensku, do mesta Mytišči v Moskovskej oblasti bol presťahovaný v priebehu sezóny 2005/06. Od roku 2008 nesie nový názov Atlant. Počas obdobia 2005 - 2008 sa klub volal Chimik Moskovská oblasť. Svoje domáce zápasy hrá na štadióne Arena Mytišči pre 6434 divákov.
Anton Tkáč

 
 
 
 
 
Anton Tkáč (* 30. marec 1951, Lozorno – 22. december 2022) bol slovenský cyklista, reprezentant Česko-Slovenska v dráhovej cyklistike.
Kariéra.
Najvýraznejšia postava slovenskej dráhovej cyklistiky. V sedemdesiatych rokoch 20. storočia jeden z najlepších svetových šprintérov, vynikal obrovskou silou a výbušnosťou. Budúci olympijský víťaz začínal s atletikou, prvé žiacke náborové preteky vyhral na požičanom bicykli. Dráhovej cyklistike sa začal venovať v oddieli Slovan Bratislava, jeho prvým trénerom bol Igor Stiassny. V roku 1968 v Prostějove získal dva tituly dorasteneckého majstra republiky v šprinte a v pevnom kilometri. Talentovaného mladíka si všimli tréneri reprezentácie Luboš Puklický a Jaromír Žák a v roku 1969 prvýkrát štartoval na majstrovstvách sveta v Brne. V disciplíne 1 km s pevným štartom obsadil ôsme miesto, o rok neskôr v Leicestri získal bronzovú medailu. Na olympijské hry 1972 v Mníchove cestoval po zranení, výsledkom bolo len 13. miesto, zároveň bol členom družstva stíhačov, ktoré sa neprebojovalo z kvalifikácie. Sklamanie z neúspechu a následné vyradenie z reprezentačného tímu spôsobilo, že Anton prestal na niekoľko mesiacov trénovať. Impulzom pre Tkáčov návrat na cyklistický ovál bolo víťazstvo kamaráta a klubového kolegu zo Slovana krasokorčuliara Ondreja Nepelu na MS 1973 v Bratislave.
Tréner Jaromír Žák ho opäť povolal do reprezentácie, Anton presedlal na šprint. Na MS 1973 skončil ôsmy, o rok neskôr už obliekol dúhový dres majstra sveta, keď vo finále porazil reprezentanta ZSSR Sergeja Kravcova.
Na olympijských hrách 1976 v Montreale zdolal postupne Stanley Smitha z Barbadosu, Kanaďana Gordona Singletona, Trevora Gadda z Veľkej Británie a Dána Nielsa Fredborga. V semifinále vyradil reprezentanta NDR Hansa-Jürgena Geschkeho a 24. júla 1976 nastúpil vo finále proti trojnásobnému olympijskému víťazovi a viacnásobnému majstrovi sveta Francúzovi Danielovi Morelonovi. V dramatickom súboji rozhodol v tretej jazde Tkáč o svojom triumfe, stal sa olympijským víťazom a zároveň majstrom sveta. Tretí raz triumfoval na MS 1978 v Mníchove, keď na ceste za zlatom vyradil v kategórii amatérov postupne trojicu šprintérov NDR Lutza Hesslicha, Christiana Dreschera a vo finále Emanuela Raascha. Kariéru ukončil na OH 1980 v Moskve, do semifinále sa prebojoval cez Austrálčana Henricka Tuckera, v obhajobe olympijského zlata mu však zabránil Francúz Yave Cahard, zverenec Tkáčovho dlhoročného súpera Daniela Morelona. V dueli o bronz neuspel proti domácemu reprezentantovi Sergejovi Kopylovovi.
V rokoch 1976 a 1978 bol zvolený československým športovcom roka.
Po ukončení pretekárskej kariéry pôsobil ako tréner reprezentácie Česko-Slovenska v dráhovej cyklistike. V rokoch 2001 až 2011 bol prezidentom Slovenského zväzu cyklistiky.
Ocenenia.
Zaujímavosť: v ankete "Český cyklista storočia" obsadil 3. miesto
Alžbeta Habsburská (1435 – 1505)

Alžbeta Rakúska alebo Alžbeta Habsburská (po nemecky "Elisabeth von Habsburg/Österreich"), (* 1436/1437, Viedeň, Rakúsko – † 30. august 1505, Krakov, Poľsko) bola poľská kráľovná a veľkovojvodkyňa litovská ako manželka Kazimíra IV. Jagelovského. 
Bola dcérou nemeckého a uhorského kráľa Albrechta II. Habsburského a Alžbety Luxemburskej, dcéry cisára Žigmunda Luxemburského. 
Výrazne ovplyvňovala manželovu politiku. Iniciovala úsilie o nástupníctvo pre Jagelovcov v Čechách a v Maďarsku.
Rodina.
Z manželstva s Kazimírom Jagelovským, uzavretého v roku 1454, sa narodilo 13 detí:
Alžbeta Habsburská je nazývaná „Matkou Jagelovcov“ alebo tiež matkou kráľov.
Giacomo Aconcio

Giacomo Aconcio [vyslov: Džakomo Akončo], po po lat. "Jacobus Acontius", (* 7. september 1492, Trident, Taliansko – † 1566, Londýn, Spojené kráľovstvo) bol taliansky filozof a reformačný teológ. Je známy svojím prínosom k náboženskej tolerancii. 
Po prestupe k protestantizmu vo Švajčiarsku napísal dielo "De methodo, hoc est, de recte investigandarum tradendarumque Scientiarum ratione " v ktorom novú metódu výkladu skutočnosti a traktovania poznatkov jednotlivých vied považuje sa najnaliehavejšiu úlohu doby. V tomto ohľade zaujímal podobné stanovisko ako Jakub Zabarella.
Aconcio metodické úsilie malo vplyv na J. A. Komenského a prispelo k vzniku duchovnej atmosféry, v ktorej sa utváralo dielo René Descarta.
Blažej Bulla

Blažej Felix Bulla (* 19. máj 1852, Ústie nad Priehradou – † 1. november 1919, Martin), bol slovenský architekt, dramatik a hudobný skladateľ.
Životopis.
Narodil sa ako Felix Bullya 19. mája 1852 v rodine Petra Bullu a jeho manželky Jany rodenej Kohútovej. Vzdelanie získaval na ČVUT v Prahe, kde študoval staviteľstvo. Počas štúdia sa stal členom spolku slovenských študentov Detvan. Po návrate na Slovensko sa usadil v Martine, kde si zriadil vlastnú staviteľskú kanceláriu. Projektoval viacero budov v Martine, Tisovci, Dolnom Kubíne a ďalších slovenských mestách a obciach. Ako staviteľ pracoval i v Samarkande, no po neúspechoch sa vrátil späť do Martina a už nepokračoval vo svojej architektonicko-staviteľskej činnosti.
Tvorba.
Venoval sa najmä architektonickej práci, v ktorej ako prvý u nás čerpal z ľudovej architektúry. Svojou tvorbou ovplyvnil i architekta Dušana Jurkoviča, ktorý bol vtedy u neho na praxi. Okrem toho sa venoval aj dramatickej tvorbe. Vo svojich drámach, ku ktorým komponoval aj hudbu, spracúval väčšinou rozprávkové námety.
Chajim Weizmann

Dr. Chajim Azriel Weizmann, (* 27. november 1874, Motoľ, Všeruská ríša – † 9. november 1952, Rechovot, Izrael) bol chemik, sionista a prvý izraelský prezident.
Životopis.
Narodil sa v Bielorusku (vtedy Rusku) ako tretie z pätnástich detí. V detstve získal tradičné židovské náboženské vzdelanie a absolvoval strednú školu v meste Pinsk. V roku 1892 odišiel do Nemecka, kde absolvoval vysokoškolské štúdium chémie v Darmstadte a Berlíne. Tam nadviazal kontakty so skupinou židovských študentov-sionistov z Ruska. Weizmann sa síce nezúčastnil na Prvom sionistickom kongrese, ktorý zorganizoval Theodor Herzl v Bazileji v roku 1897, ale od roku 1898 bol prítomný takmer na každom sionistickom zhromaždení. V roku 1899 získal doktorát z chémie vo Freiburgu. 
V roku 1901 získal prácu v Ženeve, tam aj spoznal medičku Veru Kacmanovú, s ktorou sa v roku 1904 oženil. V tom istom roku dostal prácu na univerzite v anglickom Manchesteri. V roku 1910 dostal britské občianstvo. 
V roku 1915, začiatkom prvej svetovej vojny, zavládla núdza o acetón (propanón, CH3COCH3), ktorý sa používal na výrobu výbušnín. Dovtedy sa acetón získaval z hornín. Chajima Weizmanna britské námorníctvo poverilo úlohou nájsť alternatívny spôsob výroby acetónu. Weizmannovi sa to podarilo za pomoci baktérie, ktorá bola neskôr na jeho počesť pomenovaná "Clostridium acetobutylicum Weizmann".
Na Šiestom sionistickom kongrese v roku 1903 Weizmann tvrdo kritizoval Herzlov plán na založenie židovského štátu v Ugande. Na Ôsmom kongrese v roku 1907 prišiel s myšlienkou tzv. "„syntetického sionizmu“", ktorý by spájal politické aktivity, ako aj osídľovanie územia Palestíny. V tom istom roku ju aj po prvýkrát navštívil.
V roku 1948 sa už starý a chorý Chajim Weizmann stal prvým izraelským prezidentom. V roku 1952 zomrel a na vlastnú žiadosť bol pochovaný na záhrade svojho domu, ktorý stojí v areáli Weizmannovho inštitútu vied. Jeho synovec Ezer Weizmann bol v rokoch 1993-2000 siedmym prezidentom Izraela.
Súčiniteľ prebytku vzduchu

Súčiniteľ prebytku vzduchu je bezrozmerné číslo vyjadrujúce podiel medzi množstvom vzduchu v zmesi a stechiometrickým množstvom vzduchu zodpovedajúcim použitému palivu. Označuje sa gréckym písmenom λ (lambda).
Takto definovaný súčiniteľ sa používa hlavne v oblasti spaľovacích motorov. Pre oblasť iných tepelných zariadení môže byť nahradený vyjadrením prebytku vzduchu v percentách oproti stechiometrickému množstvu.
V anglickej literatúre sa používa termín "Air-Fuel Ratio", alebo skratka "AFR".
Hodnotenie zmesi.
Podľa hodnoty súčiniteľa prebytku vzduchu možno spaľované zmesi rozdeliť nasledovne:
Vplyv na spaľovanie.
Pri spaľovaní stechiometrickej zmesi by teoreticky nemalo dochádzať k tvorbe emisií. V praktických aplikáciách však vplyvom nedostatočnej homogenizácie paliva, interakcie ďalších látok (spaľovanie oleja, nečistoty v palive, vplyv dusíka zo vzduchu) a krátkeho času, v ktorom musí proces prebehnúť k ich tvorbe dochádza. 
Na zníženie emisií sú moderné automobilové zážihové spaľovacie motory vybavené trojcestným katalyzátorom. takýto katalyzátor pre svoju činnosť nepotrebuje žiadne prídavné látky a má za úlohu kompenzovať dočasne nerovnovážny stav v zložení spalín ich vzájomnou reakciou na rovnovážny, a teda s minimálnymi emisiami. 
Pri spaľovaní bohatej zmesi prebieha spaľovanie rýchlejšie a prebytok paliva odparením znižuje maximálnu teplotu, čo umožní zvýšiť kompresný pomer motora. Následkom toho narastá výkon motora, ale zároveň sa zvyšuje jeho spotreba, pretože nie všetko palivo sa dokonale spáli a časť jeho energie zostáva neuvoľnená v produktoch nedokonalého spaľovania. Takéto zloženie zmesi využívajú hlavne motory určené na preteky, napríklad vozidlá Formuly 1.
Pri spaľovaní chudobnej zmesi sa palivo využíva najefektívnejšie, a v tomto režime sa dosahuje najnižšia spotreba.
Vplyv na prevádzkové parametre motora.
V závislosti od súčiniteľa sú na základe vyššie popísaných mechanizmov pri inak rovnakých podmienkach ovplyvnené:
Asembler

Assembler (angl. "assembler") je počítačový program na preklad z jazyka symbolických inštrukcií do strojového kódu.
Krížový assembler (pozri aj krížový kompilátor) produkuje kód pre jeden typ procesora, ale beží na inom.
Procedúra prekladu sa nazýva aj zostavenie.
Assembler okrem prevodu inštrukcií JSI na číselne vyjadrené inštrukcie poskytuje možnosť použitia symbolického označenia pre miesta v pamäti (čo šetrí únavné ručné prepočítavanie pamäťových adries po každej malej úprave), prípadne schopnosti preprocesora ako makrá či náhrada textu.
Je omnoho jednoduchšie napísať asembler ako kompilátor jazyka vyššej úrovne a ako také existujú od 50. rokov 20. storočia. Moderné assemblery, obzvlášť pre RISCové architektúry optimalizujú radenie inštrukcií tak, aby sa optimálne využívala pipeline CPU.
Assemblery vyššej úrovne poskytujú jazykové abstrakcie jazykov vyššej úrovne ako vyššie riadiace štruktúry, deklarácie a volania funkcií a abstraktné údajové typy ako záznam, množina či trieda.
Linka 1 (parížske metro)

Linka je jedna z liniek Parížskeho metra. Je najstaršia, preto je značená ako jedna z prvých. Vedie pod triedou Champs-Élysées a prepája tak spolu východ a západ mesta, vrátane supermodernej štvrte La Défense. Je označovaná okrovou farbou a ročne prepraví 161,6 miliónov cestujúcich.
Historický vývoj.
Výstavbou tejto linky na prelome 19. a 20. storočia začala história celého parížskeho metra. Jej prvý úsek viedol medzi stanicami Porte de Vincennes a Porte Maillot. Vzhľadom na veľmi primitívne stavebné technológie (linka je položená veľmi plytko – iba niekoľko metrov pod povrchom), nebolo možné kopať pod vodou, teda trasa sledovala parížske ulice, navyše sa vo veľkej miere používalo ešte aj drevo. Linka bola postavená ako hĺbená s bočnými nástupišťami.
Na prvom úseku, otvorenom 19. júla 1900, sa tak po dvoch rokoch stavebných prác nachádzalo celkom 8 stanic. Ale plánovaných ich bolo 18, 10 ďalších bolo otvorených až v auguste a septembri toho istého roku. Sprevádzkovanie bolo načasované aby bol celý systém predaný do používania pred veľkou výstavou. Na novú linku boli nasadené drevené vozne podobné električkám poháňané elektrickým prúdom.
K menším predĺženiam a úpravám došlo ešte pred druhou svetovou vojnou, o ďalších niekoľko desiatok rokov neskôr, v roku 1963, bola linka prebudovaná tak, aby bola umožnená prevádzka vozňov metra na pneumatikách. Zároveň boli rozšírené aj stanice, takže mohli byť nasadené dlhšie vlaky. Posledné predĺženie prebehlo v roku 1992 a to západným smerom pod Grande Arche v štvrti La Défense. V budúcnosti sa ráta s modernizáciou a automatizáciou vozňov metra, bude to však veľmi ťažká úloha, vzhľadom na to, že prvá linka v sieti je najvyťaženejšia a že práce budú prebiehať za prevádzky.
Bratislavskaja (stanica moskovského metra)

Bratislavskaja () je stanica moskovského metra. Pomenovaná je podľa hlavného mesta Slovenska, Bratislavy.
Antero Niittymäki

 
 
 
 
Antero Niittymäki (* 18. jún 1980, Turku, Fínsko) je bývalý fínsky hokejový brankár. Meria 184 cm a váži 86 kg (2006).
Klubový hokej.
Bol draftovaný tímom NHL Philadelphia Flyers v roku 1998, kde hral od sezóny 2005/06 do sezóny 2008/09. Bol vymenený do Tampa Bay Lightning. V súčasnosti je hráčom klubu NHL San Jose Sharks.
Reprezentácia.
Tréner Erkka Westerlund ho nominoval na Majstrovstvá sveta v hokeji 2006 v lotyšskej Rige, kde Fínsko skončilo 3. po porážke Kanady v boji o bronz. Fínsko reprezentoval taktiež na ZOH v rokoch: 2006 (striebro) a 2010 (bronz) Na drese nosí číslo 31.
Funkcionalizmus

Funkcionalizmus môže byť:
Fredrik Norrena

Fredrik Norrena (* 29. november 1973, Jakobstad, Fínsko) je bývalý fínsky hokejový brankár. Preslávil sa najmä pôsobením v tíme Columbus Blue Jackets v National Hockey League (v rokoch 2006-2009). 
V roku 2006 získal striebornú medailu na Zimné olympijských hrách s výberom Fínska. Získal striebornú a bronzovú medailu na Majstrovstvách sveta v ľadovom hokeji (2006,2007).
Raz získal Gagarinov pohár, štyrikrát vyhral fínsku SM Liigu a raz švédsku Eliteserien.
V roku 2018 bol zaradený do Siene Slávy Fínskeho Hokeja. 
Klubový hokej.
V sezóne 2005/06 bol hráčom klubu švédskej Elitserien Linköpings HC. V sezóne 2006/07 hral za Columbus Blue Jackets v NHL. Nepodarilo sa mu postúpiť do play-off.
Reprezentácia.
Tréner Erkka Westerlund ho nominoval na Majstrovstvá sveta v ľadovom hokeji 2006 v lotyšskej Rige, kde vybojoval bronz. Súčasťou reprezentácie bol aj o rok neskôr na šampionáte v Moskve.
Niklas Bäckström

Niklas Bäckström (* 13. február 1978, Helsinki, Fínsko) je fínsky hokejový brankár.
Klubový hokej.
Je odchovancom HIFK Helsinki. Od ročníka 2002/03 bol hráčom Kärpät Oulu. Pred sezónou 2006/07 ho angažovala Minnesota Wild (NHL).
Reprezentácia.
Reprezentoval na MS 2005, odchytal päť zápasov. Zúčastnil sa aj na MS 2006 (bronz) a ZOH 2006 (striebro), do brány však nenastúpil. Na MS 2008 bol brankárskou jednotkou svojho tímu, ktorý vybojoval bronz. Nosí dres číslo 32.
Petteri Nummelin

Petteri Nummelin (* 25. november 1972, Turku, Fínsko) je bývalý fínsky hokejový obranca. Je synom hokejové útočníka Tima Nummelina. Je členom fínskej hokejovej siene slávy.
Klubový hokej.
V ročníku 2005/06 bol hráčom mužstva švajčiarskej najvyššej súťaže HC Lugano.V sezónach 2006/2007 a 2007/2008 hrával za Minnesota Wild. Nummelin je majstrom Fínska z roku 1994 a dvakrát získal švajčiarsky ligový titul.
Reprezentácia.
Tréner Erkka Westerlund ho nominoval na Majstrovstvá sveta v ľadovom hokeji 2006 v lotyšskej Rige, kde vybojoval bronz. Súčasťou reprezentácie bol aj o rok neskôr na šampionáte v Moskve.
Aki-Petteri Berg

Aki-Petteri Berg (* 28. júl 1977, Turku) je bývalý fínsky hokejový obranca. Meria 193 cm a váži 97 kg (2006).
Klubový hokej.
Bol hráčom klubov NHL Los Angeles Kings a Toronto Maple Leafs, v ročníku 2006/07 hrával v TPS Turku (SM-liiga).
Reprezentácia.
Fínsky reprezentačný tréner Erkka Westerlund ho nominoval na Majstrovstvá sveta v hokeji 2006 v Rige, kde získal bronz. Súčasťou reprezentácie bol aj o rok neskôr na šampionáte v Moskve.
Mikko Lehtonen

Mikko Lehtonen (* 12. jún 1978, Kiiminki, Fínsko) je bývalý fínsky hokejový obranca. Meria 185 cm a váži 88 kg (2006).
Klubový hokej.
Bol hráčom klubu fínskej najvyššej súťaže Kärpät Oulu. Hral aj v NHL za Nashville Predators.
Reprezentácia.
Tréner Erkka Westerlund ho nominoval na Majstrovstvá sveta v hokeji 2006 v lotyšskej Rige. Na drese nosil číslo 33.
Lasse Kukkonen

Lasse Juhani Kukkonen (* 18. september 1981, Oulu, Fínsko) je bývalý fínsky hokejový obranca. Meria 183 cm a váži 85 kg (2006).
Klubový hokej.
Niekoľko rokov hrával v Kärpät Oulu (SM-liiga). V NHL debutoval v ročníku 2003/04, za Chicago odohral 10 zápasov, väčšinu sezónu odohral na farme Norfolk Admirals. Po dvoch sezónach v SM-liige sa v ročníku 2006/07 vrátil do NHL. Začínal sezónu v drese Chicago Blackhawks, o niekoľko mesiacov prestúpil do Philadelphie Flyers. V rámci tejto výmeny putoval Kyle Calder do Detroitu. 24. júna 2009 sa stal hráčom KHL Avangard Omsk.
V sezóne 2012–2013 hral Kukkonen vo švédskej Elitserien v tíme Rögle. Bol vicekapitánom mužstva a v sezóne odohral 54 zápasov v Elitserien s bilanciou 2 góly a 4 asistencie. Klub Rögle musel na konci sezóny nastúpiť do kvalifikácie o zotrvanie, na konci ktorej vypadol z Elitserien o ligovú úroveň nižšie do Allsvenskan. Po zostupe Kukkonen klub opustil spolu s ďalším fínskym hráčom Juhamatti Aaltonenom.
Od nasledujúcej sezóny pôsobil vo Fínsku, kde hrával za Kärpät Oulu, kde podpísal zmluvu na 4 roky. Okrem Kukkonena klub angažoval ďalšieho odchovanca, útočníka Mika Pyörälu. Kukkonen pôsobil ako kapitán klubu v sezóne 2013–2014 a v základnej časti vytvoril svoj bodový rekord v kariére, keď si pripísal 28 bodov za 12 gólov a 16 asistencií. V počte gólov bol najlepším strelcom zo všetkých obrancov tohto ročníku. Druhýkrát v kariére získal cenu Pekka Rautakallio pre najlepšieho obrancu ligy a bol vybraný do All-Stars tímu SM ligy.
Reprezentácia.
Fínsky reprezetačný tréner Erkka Westerlund ho nominoval na Majstrovstvá sveta v hokeji 2006 v lotyšskej Rige, kde získal bronz. Členom reprezentácie bol aj o rok neskôr na šampionáte v Moskve.
Tuukka Mäntylä

Tuukka Mäntylä (* 25. máj 1981, Tampere) je bývalý fínsky hokejový obranca. 
Klubový hokej.
Bol hráčom klubu fínskej najvyššej súťaže Tappara Tampere, v ktorého drese získal dvakrát majstrovský titul (2003, 2016). Hrával aj vo Švédsku a v KHL.
Reprezentácia.
Tréner Erkka Westerlund ho nominoval na Majstrovstvá sveta v hokeji 2006 v lotyšskej Rige, kde vybojoval bronz. Súčasťou reprezentácie bol aj o rok neskôr na šampionáte v Moskve.
Pekka Saravo

Pekka Saravo (* 13. november 1979, Rovaniemi, Fínsko) je bývalý fínsky hokejový obranca. Meria 186 cm a váži 94 kg (2006).
Klubový hokej.
Od ročníka 2005/06 je hráčom klubu švédskej najvyššej súťaže Elitserien Luleå HF.
Reprezentácia.
Fínsky reprezentačný tréner Erkka Westerlund ho nominoval na Majstrovstvá sveta v hokeji 2006 v lotyšskej Rige, kde získal bronz. Súčasťou reprezentácie bol aj o rok neskôr na šampionáte v Moskve.
Mikko Luoma

Mikko Luoma (* 22. jún 1976, Jyväskylä, Fínsko) je bývalý fínsky hokejový obranca. Meria 193 cm a váži 95 kg (2006).
Klubový hokej.
Bol hráčom klubu švédskej najvyššej súťaže HC Linköping.
Reprezentácia.
Hral na Majstrovstvách sveta 2006 v lotyšskej Rige a Majstrovstvách sveta 2008 v Kanade. Nosil dres číslo 9.
Ville Peltonen

Ville Peltonen (* 24. máj 1973, Vantaa, Fínsko) je bývalý fínsky hokejový útočník.
Klubový hokej.
Pôsobil v NHL, v kluboch San Jose Sharks a Nashville Predators, nekôr bol hráčom mužstva švajčiarskej najvyššej súťaže HC Lugano, v sezóne 2005/06 hrával v najproduktívnejšej formácii súťaže (spolu s kanadským útočníkom Glenom Metropolitom a krajanom Petterim Nummelinom v obrane). Ďalšie dva roky hral v klube NHL Florida Panthers.
Reprezentácia.
S fínskou reprezentáciou získal Ville Peltonen tri olympijské medaily (bronzovú v rokoch 1994 a 1998, striebornú v roku 2006), ako aj premiérový titul majstra sveta v roku 1995. Reprezentoval aj na MS 2006 (bronz), MS 2007 (striebro) a MS 2008 (bronz).
Antti Miettinen

Antti Miettinen (* 3. júl 1980, Hämeenlina, Fínsko) je fínsky hokejový tréner a bývalý obranca. Meria 183 cm a váži 86 kg (2006).
Klubový hokej.
Od decembra 2011 je hráčom klubu NHL Winnipeg Jets, predtým hral za tím Minnesota Wild s ktorou podpísal zmluvu v lete 2008. Hrával aj za Dallas Stars.
Reprezentácia.
Fínsky reprezentačný tréner Erkka Westerlund ho nominoval na Majstrovstvá sveta v hokeji 2006 v lotyšskej Rige, kde vybojoval bronz. Súčasťou reprezentácie bol aj o rok neskôr na šampionáte v Moskve.
Jussi Jokinen

Jussi Petteri Jokinen (* 1. apríl 1983, Kalajoki, Fínsko) je bývalý fínsky hokejový útočník. Nie je rodina s Ollim Jokinenom. Veľkú časť svojej kariéry odohral v NHL (13 sezón), bol považovaný za špecialistu na nájazdy a na buly.
Klubový hokej.
Je odchovancom Kärpät Oulu, v SM-liige debutoval v sezóne 2001/02. Bol draftovaný tímom Dallas Stars v roku 2001 v 6. kole ako 192. v poradí. Od ročníka 2005/06 hrával za Dallas Stars v NHL. Počas svojej nováčikovskej sezóny bol označovaný za špecialistu na nájazdy. 26. februára 2008 bol vymenený do tímu Tampa Bay Lightning, odkiaľ 4. februára 2009 prestúpil do tímu Carolina Hurricanes. V roku 2013 ho získal Pittsburgh Penguins. Po tom, čo pôsobil ešte 5 rokov v NHL prestúpil do švajčiarskeho klubu EHC Kloten. 20. mája 2021 oznámil ukončenie svojej hráčskej kariéry.
Reprezentácia.
Reprezentoval Fínsko na MS 2005, 2006 (bronz), 2008 (bronz), 2010, 2012, 2015, 2016 (striebro), ako aj ZOH 2006 (striebro) a ZOH 2014 (bronz). Nosil dres číslo 36.
Jari Viuhkola

Jari Viuhkola (* 27. február 1980, Oulu, Fínsko) je bývalý fínsky hokejový útočník. Najväčšiu časť svojej kariéry odohral vo fínskej hokejovej lige za klub Kärpät Oulu. Je držiteľom klubového rekordu histórie v počte asistencií (286), ako aj bodov v SM lige (385). Kärpät vyradil Viuhkolove číslo 24 z používania.
V sezóne 2006/07 viedol klub ako kapitán. S klubom získal päť majstrovských titulov.
V decembri 2014 Viuhkola prestúpil do tímu Mestis Kajaani Hokki, kde podpísal zmluvu do 16. januára 2015 po tom, čo bol na začiatku sezóny 2014-2015 bez zmluvy. V zmluve mal opciu na prestup do SM ligy alebo do zahraničia. Zmluvu Viuhkola s Hoki však po vzájomnej dohode rozviazal už pred Vianocami, keď predchádzajúcu jar operované koleno mu spôsobovalo problémy. V dôsledku uvedeného sa v januári 2015 sa rozhodol ukončiť svoju hráčsku kariéru.
Reprezentácia.
Tréner Erkka Westerlund ho nominoval na Majstrovstvá sveta v hokeji 2006 v Rige, kde získal bronz. Súčasťou reprezentácie bol aj o rok neskôr na šampionáte v Moskve.
Jukka Hentunen

Jukka Hentunen (* 3. máj 1974, Joroinen, Fínsko) je bývalý fínsky hokejový útočník. Meria 178 cm a váži 88 kg (2006).
Klubový hokej.
Bol hráčom klubu švajčiarskej najvyššej súťaže HC Lugano. Predtým pôsobil i v kluboch NHL Calgary Flames a Nashville Predators. Zaujímavosťou je, že hokej začal ako profesionál hrávať až vo veku 24 rokov.
Reprezentácia.
Tréner Erkka Westerlund ho nominoval na Majstrovstvá sveta v hokeji 2006 v lotyšskej Rige, kde získal bronz. Súčasťou reprezentácie bol aj o rok neskôr na šampionáte v Moskve.
Tomi Kallio

Tomi Kallio (* 27. január 1977, Turku, Fínsko) je bývalý fínsky hokejový útočník. Meria 184 cm a váži 85 kg (2006).
Klubový hokej.
V NHL hrával v kluboch Atlanta Thrashers, Columbus Blue Jackets a Philadelphia Flyers. Od záveru sezóny 2002/03 pôsobil v klube švédskej Elitserien Frölunda Göteborg. 
Reprezentácia.
Tréner Erkka Westerlund ho nominoval na Majstrovstvá sveta v hokeji 2006 v lotyšskej Rige. Súčasťou reprezentácie bol aj o rok neskôr na šampionáte v Moskve.
Tuomo Ruutu

Tuomo Ruutu (* 16. február 1983, Vantaa, Fínsko) je bývalý fínsky hokejový útočník. Jeho starší bratia Jarkko a Mikko sú takisto známi hokejisti.
Klubový hokej.
Od sezóny 2003/04 bol hráčom klubu NHL Chicago Blackhawks. Pred tým ako hrával za Chicago bol považovaný za jedného z najlepších hráčov mimo NHL. V priebehu ročníka 2007/08 prestúpil do Carolina Hurricanes, neskôr hral aj za New Jersey Devils. V NHL odohral spolu 735 zápasov v ktorých strelil 148 gólov. Jeho poslednú aktívnu sezónu odohral vo Švajčiarsku za HC Davos. Po ukončení kariéry sa začal venovať trénovaniu.
Reprezentácia.
Tréner Erkka Westerlund ho nominoval na Majstrovstvá sveta v hokeji 2006 v Rige, kde získal bronz. Súčasťou reprezentácie bol aj na MS 2007 (striebro) a MS 2008. Na MS 2011 v Bratislave získal s mužstvom zlato.
Mikko Koivu

Mikko Koivu (* 12. marec 1983, Turku, Fínsko) je bývalý fínsky hokejový útočník. Jeho starším bratom je Saku, bývalý dlhoročný hráč Montrealu Canadiens. Od roku 2010 bol kapitánom Minnesoty Wild potom, čo predchádzajúci kapitán Owen Nolan ukončil kariéru.
Klubový hokej.
Koivu bol draftovaný v roku 2001 klubom Minnesota Wild. Od sezóny 2005/06 pravidelne nastupoval v drese Wild. Stal sa kapitánom mužstva, odohral tu spolu 15 sezón. V októbri 2020 prestúpil do klubu Columbus Blue Jackets. Tu odohral len sedem stretnutí a oznámil ukončenie svojej hráčskej kariéry.
Reprezentácia.
V juniorskom veku reprezentoval Fínsku na dvoch majstrovstvách sveta do 18 rokov, v roku 2000 získal zlato a v roku 2001 bronz.
Tréner Erkka Westerlund ho nominoval na Majstrovstvá sveta v hokeji 2006 v Rige, kde vybojoval bronz. Súčasťou reprezentácie bol aj o rok neskôr na MS 2007 (striebro) a MS 2008.
Saku Koivu

Saku Koivu (* 23. november 1974, Turku, Fínsko) je bývalý fínsky hokejový útočník. Bol dlhoročný kapitán Montrealu Canadiens a fínskej reprezentácie, od leta 2009 je hráčom Anaheim Ducks.
V sezóne 2000/01 mu bola diagnostikovaná zákerná rakovina lymfatického systému, z ktorej sa však zázračne uzdravil a v nasledujúcom ročníku si dokonca utvoril svoje bodové maximum. Jeho mladším bratom je Mikko Koivu.
Klubový hokej.
Koivu začínal s profesionálnym hokejom v klube TPS Turku v ročníku 1992/93. Tu odohral tri sezóny v ktorých sa dvakrát radoval zo zisku majstrovského titulu (v rokoch 1992 a 1995). V sezóne 1994/95 získal ocenenie hráč roka (Kultainen kypärä). V roku 1993 si ho v prvom kole draftu vybral klub Montreal Canadiens (celkovo bol 21. v poradí). Sezónu 1995/96 odohral ako svoju prvú v NHL, ako nováčik si pripísal v 82 zápasoch 45 bodov. Koivu patrí k mála hráčom v NHL, ktorí zostávajú verní iba jednému klubu. V sezóne 1999/00 bol vybraný za kapitána Montrealu a v tejto pozícií zostal až do konca svojho pôsobenia v tomto klube. 
8. júla 2009 sa stal hráčom klubu Anaheim Ducks. Zmenil tak po 13 rokoch klub a jeho novým spoluhráčom sa stal reprezentant útočník Teemu Selänne.
Reprezentácia.
Významnou mierou sa podieľal na zisku striebornej medaily na Zimných olympijských hrách v Turíne.
Reprezentoval Fínsko aj na Zimných olympijských hrách v 1994 a 1998, na oboch podujatiach získalo Fínsko bronzovú medailu.
The Art of Computer Programming

The Art of Computer Programming ("Umenie programovania počítačov", skracované na "TAOCP") je mnohozväzková odborná monografia amerického informatika Donalda Knutha. Obsahuje najdôležitejšie znalosti z informatiky, opis základných algoritmov, ich matematickú analýzu atď. Toto dielo sa vo všeobecnosti považuje za základnú príručku odboru; americký vedecký časopis "American Scientist" ho zaradil do zoznamu 100 najdôležitejších „kníh o vede“ (obsahuje aj čisto populárizačné diela, životopisy, niekoľko románov a pod.) 20. storočia; "TAOCP" je medzi dvanástimi titulmi kategórii monografií o „fyzikálnych vedách“, čím sa Knuth zaradil po boku osobností ako napr. Paul Dirac či Albert Einstein.
Kniha ešte stále nie je dokončená, v súčasnej dobe existujú prvé tri zväzky, na ďalších autor pracuje. Pôvodný autorov plán bol vydať celé dielo ako jeden zväzok o desiatich kapitolách, čoskoro však zistil, že do jednej knihy sa nevojde také množstvo informácií, ktoré by tam chcel uviesť. V súčasnej dobe autor pracuje na štvrtom dieli, ktorý bude zrejme rozdelený do troch zväzkov, po nich by mal nasledovať piaty diel. Dosiaľ nie je jasné, či by mala monografia pokračovať ešte ďalšími dvomi už špecializovanejšími dielmi týkajúcimi sa formálnych jazykov.
V priebehu práce na "TAOCP" Donald Knuth zistil, že mu nevyhovuje kvalita dostupných typografických prostriedkov na sazbu matematických výrazov. Preto vytvoril počítačový typografický systém TeX, v ktorom sa pripravujú dnešné vydania knihy.
Pri všetkých algoritmoch v knihe je uvedená implementácia v jazyku symbolických inštrukcií fiktívneho počítača nazvaného MIX (v novšom vydaní potom jeho aktualizovanej RISC verzie nazvanej MMIX). Z výučbových dôvodov vzniklo mnoho emulátorov tohoto počítača (napr. GNU MDK), ktoré umožňujú skúšať tieto programy a riešiť cvičenia uvedené v knihe.
Zoznam dielov.
Aktuálne vydanie:
Pripravované diely
Linka 3 (parížske metro)

Linka je jedna z liniek Parížskeho metra.
Popis linky.
Linka spája mestá Levallois-Perret a Bagnole s významnými miestami v centre Paríža, vedie západo-východným smerom. Označovaná je hnedo-zelenou farbou. Linka je dlhá a má 25 staníc. Medzistaničné úseky sú relatívne krátke, priemer je . Ročne táto linka prepraví 87 600 000 cestujúcich.
História linky.
Prvý úsek tejto linky bol sprevádzkovaný už 10. októbra roku 1904. Spájal cintorín Père Lachaise a Villiers. Jeho výstavba trvala dlhšie ako sa predpokladalo, hlavne vďaka prekládke rôznych vedení (elektrina, plyn). Už nasledujúci rok bola predĺžená, pre cestujúcich bola otvorená stanica Gambetta. Do prvej svetovej vojny sa trasa rozširovala najmä západným smerom, na východnom boli tiež otvorené niektoré nové úseky, avšak omnoho kratšie. V roku 1967 práve na linke , ako na prvej z celej siete, boli nasadené novšie vozne, dodnes stále používané na väčšine linkách (boli však postupne modernizované). Roku 1971 bol sprevádzkovaný nový úsek do stanice Gallileni, zároveň bola trať v smere Gambetta – Porte des Lillas od linky oddelená a preznačená ako .
Register (procesor)

Register v procesore je pamäťové miesto, ktoré slúži procesoru na uchovávanie údajov, ktoré práve spracováva. 
Ide o pomerne malé množstvo veľmi rýchlej pamäte, ktorá je priamo súčasťou procesorového jadra a prístup k nim je obvykle súčasťou inštrukčného súboru.
Registre majú obvykle rovnaký počet bitov ako je základná šírka spracovaného údaju (t. j. napr. u 8-bitového procesora je to 8 bitov atď.). U niektorých procesorov sú k dispozícii aj registre s dvojnásobnou príp. štvornásobnou šírkou, obvykle zložené z viacerých základných registrov (ku ktorým je možné pristupovať aj individuálne).
CISC procesory obyčajne obsahujú malý počet registrov (3 – 20), z ktorých niektoré majú špeciálne určené postavenie (napríklad akumulátor, počítadlo cyklov, indexový register a pod.). Naopak, RISC procesory majú typicky veľký počet (16 – 32) navzájom zväčša rovnocenných registrov.
Okrem "dátových" registrov obsahujú procesory aj "špeciálne" registre (angl. "Special Function Register", skr. "SFR") určené pre zvláštne funkcie, napríklad počítadlo programu (angl. "Program Counter", "PC") obsahujúce adresu práve vykonávanej inštrukcie, alebo ukazovateľ vrchola zásobníka (angl. "Stack Pointer", "SP"). Táto skupina registrov je ešte významnejšia (a rozsiahlejšia) u mikrokontrolérov, kde sa pomocou SFR pristupuje k zabudovaným periférnym zariadeniam.
Register

Register môže znamenať:
Bruce Springsteen

Bruce Frederick Joseph Springsteen (* 23. september 1949, Long Branch, New Jersey, USA), prezývaný "The Boss" je americký spevák-skladateľ, textár a gitarista. Jeho najúspešnejších štúdiových albumov "Born in the U.S.A." a "Born to Run" sa predalo v USA viac ako 65 miliónov kópií a celosvetovo 200 miliónov kópií. Bruce Springsteen získal množstvo ocenení, vrátane 20 cien Grammy, 2 zlatých glóbusov a Oscara. V zozname 500 najlepších albumov všetkých čias, ktorý v roku 2003 vydal časopis "Rolling Stone," má Bruce Springsteen osem zo svojich osemnástich vydaných štúdiových albumov.
Životopis.
Od raného detstva sa chcel presadiť ako rockový hudobník a už ako šestnásťročný hral v kaviarňach newyorskej štvrti Greenwich Village, podobne ako Bob Dylan vo svojich začiatkoch. S Dylanom ho spájal aj John Hammond – šéf spoločnosti Columbia, ktorý v roku 1961 odštartoval Dylanovu kariéru. Aj Springsteen na neho zapôsobil a okamžite s ním podpísal zmluvu na prvý album. Nádejný, folkovo orientovaný debutový album "Greetings from Asbury Park, N.J." bol vydaný v roku 1973, ale úspech sa zatiaľ nedostavil.
Springsteen však naďalej vytrvalo koncertoval po celom východnom pobreží a pre svoj druhý album zostavil stálu sprievodnú skupinu E-Street Band. Koncerty boli veľmi úspešné a tretí album "Born to Run" už sprevádzala mohutná reklamná kampaň. 
V roku 1984, kedy už mal Springsteen prezývku The Boss, vyšiel album "Born in the U.S.A.", ktorý býva označovaný ako jeden z najlepších albumov 80-tych rokov. V roku 1994 zostavil Springsteen album "Greatest Hits", na ktorý pridal okrem piesne „Streets of Philadelphia“ z oscarového filmu "Philadelphia" s Tomom Hanksom, ďalšie štyri nové skladby. V roku 1995 nahral kompletne akustický album "The Ghost of Tom Joad", inšpirovaný knihou Johna Steinbecka, za ktorý získal cenu Grammy v kategórii Best Contemporary Folk Album.
Jarkko Ruutu

Jarkko Ruutu (* 23. august 1975, Fínsko) je bývalý fínsky hokejový útočník. Jeho mladší bratia Mikko a Tuomo sú takisto známi hokejisti.
Klubový hokej.
V rokoch 2000 až 2006 hral za klub NHL Vancouver Canucks. V sezónach 2006-07,2007-08 pôsobil v tíme Pittsburgh Penguins. V lete 2008 podpísal zmluvu s tímom zámorskej NHL Ottawa Senators. Od roku 2011 pôsobí v klube Anaheim Ducks.
Reprezentácia.
Tréner Erkka Westerlund ho nominoval na Majstrovstvá sveta v hokeji 2006 v lotyšskej Rige, spolu s bratom Tuomom. Na drese nosí číslo 37.
Externé odkazy.
]
Esa Pirnes

Esa Pirnes (* 1. apríl 1977, Oulu, Fínsko) je bývalý fínsky hokejový útočník. Meria 184 cm a váži 86 kg (2006).
Klubový hokej.
V sezóne 2005/06 pôsobil v klube fínskej najvyššej súťaže Espoo Blues.
Reprezentácia.
Tréner Erkka Westerlund ho nominoval na Majstrovstvá sveta v hokeji 2006 v lotyšskej Rige. Na drese nosil číslo 12.
Riku Hahl

Riku Hahl (* 1. november 1980, Hämmenlinna, Fínsko) je bývalý fínsky hokejový útočník. 
Klubový hokej.
V sezóne 2005/06 bol hráčom klubu švajčiarskej najvyššej súťaže HC Davos.
Reprezentácia.
Tréner Erkka Westerlund ho nominoval na Majstrovstvá sveta v hokeji 2006 v lotyšskej Rige. Na drese nosí číslo 23.
Linka 3bis (parížske metro)

Linka je jedna z liniek Parížskeho metra. Je najkratšia a vznikla ako vetva linky , označuje sa tyrkysovou až svetlo modrou farbou. 
Popis linky.
Dnešné stanice, ktoré sa na linke nachádzajú, boli otvorené ako súčasť linky už v roku 1921. O päťdesiat rokov neskôr, roku 1971, bola linka rozvetvená, takže starý úsek Porte des Lillas – Gambetta sa stal jednou z vetví. Aby bola udržaná prehľadnosť v sieti, bola linka odpojená od hlavnej a označená ako . V budúcnosti sa plánuje zjednotenie s neďalekou linkou . Všetky stanice na tejto linke sú položené hlboko pod zemou a prístupné iba pomocou eskalátorov. Dĺžka trasy je a sú tu nasadené trojvozňové súpravy.
Jani Rita

Jani Rita (* 25. máj 1981, Helsinki, Fínsko) je bývalý fínsky hokejový útočník. Meria 185 cm a váži 94 kg (2006).
Klubový hokej.
Bol hráčom klubov NHL Edmonton Oilers a Pittsburgh Penguins. Svoju kariéru ukončil v roku 2016 vo svojom prvom klube Jokerit Helsinki.
Reprezentácia.
Tréner Erkka Westerlund ho nominoval na Majstrovstvá sveta v hokeji 2005 v Rakúsku a Majstrovstvá sveta v hokeji 2006 v lotyšskej Rige. Nosil dres číslo 28.
Sean Bergenheim

Sean Bergenheim (* 8. február 1984, Helsinki, Fínsko) je bývalý fínsky hokejový útočník.
Klubový hokej.
V sezóne 2006/07 hral za Frölunda HC Göteborg vo švédskej Elitserien. Pôsobil aj v NHL, postupne hrával za New York Islanders, Tampa Bay Lightning, Florida Panthers a Minnesota Wild. Vo februári 2018 oznámil ukončenie svojej aktívnej kariéry.
Reprezentácia.
Reprezentoval Fínsko na MS 2006 (bronz), MS 2007 (striebro) a MS 2008 (bronz).
Mikko Ruutu

Mikko Ruutu (* 10. september 1978, Vantaa, Fínsko) je bývalý fínsky hokejový útočník. Jeho starší brat Jarkko i mladší Tuomo sú takisto známi hokejisti. Draftoval ho tím Ottawa Senators v 7. kole na vstupnom drafte NHL v roku 1999, ale jeho jediná sezóna v Severnej Amerike bola za Clarkson University v lige NCAA. Od roku 2004 je skautom klubu Ottawa Senators.
Erkka Westerlund

Erkka Westerlund (* 30. máj 1957, Pernaja, Fínsko) je fínsky hokejový tréner a bývalý útočník. 
V rokoch 2004 až 2007 viedol fínsku hokejovú reprezentáciu. Získal s ňou striebro na olympijských hrách 2006, striebro na Majstrovstvách sveta 2007 a bronz na Majstrovstvách sveta 2006.
Od ročníka 2019/2020 je manažérom klubu TPS Turku.
Hannu Virta

Hannu Virta (* 22. marec 1963, Turku, Fínsko) je bývalý fínsky hokejový obranca a hokejový tréner. 
V rokoch 1982 – 1986 pôsobil v NHL v tíme Buffalo Sabres. Odohral tu v základnej časti 254 zápasov v ktorých vstrelil 25 gólov a zaznamenal 101 asistencií. V play-off odohral 17 zápasov v ktorých vstrelil 1 gól a mal 3 asistencie.
Pôsobil aj ako asistent Erkku Westerlunda pri fínskej hokejovej reprezentácii (spolu s Ristom Dufvom).
Klubový hokej.
Počas svojej bohatej kariéry bol hráčom materského klubu TPS Turku a Buffalo Sabres v NHL.
Risto Dufva

Risto Dufva (* 1. máj 1963, Jyväskylä, Fínsko) je fínsky hokejový tréner a bývalý brankár. 
Niekoľko rokov pôsobil ako asistent Erkku Westerlunda pri fínskej reprezentácii (spolu s Hannum Virtom). Na svetovom šampionáte 2006 získalo jeho mužstvo bronz.
Klubový hokej.
Počas aktívnej kariéry pôsobil v klube fínskej najvyššej súťaže JyP HT Jyväskylä.
Peter Michal Bohúň

Peter Michal Bohúň, (* 29. september 1822, Veličná – † 20. máj 1879, Bielsko-Biała, Poľsko) bol slovenský maliar.
Životopis.
Narodil sa v oravskej obci Veličná v rodine evanjelického kňaza Jána Bohúňa a Jany Žofie Ambroziovej. Do školy začal chodiť v rodnej obci.
Následne odišiel na gymnázium do Gemerskej Hôrky, kde sa naučil po maďarsky. Ďalšou etapou jeho štúdií bol odchod na evanjelické lýceum do Levoče v roku 1836. Z dôvodu národných protestov bolo v máji 1841 lýceum uhorskou vládou zatvorené. Bohúň odišiel do Kežmarku, kde študoval právo a vytvoril prvé maľby. 18. novembra 1843 začal študovať v Prahe na Akadémii výtvarných umení. Jeho učiteľom bol nemecký historický maliar a vtedajší riaditeľ Akadémie Christian Ruben.
Po smrti otca vo februári 1844, ktorý financoval jeho štúdiá, bol odkázaný na materiálnu pomoc oravského šľachtica Michala Kubína mladšieho. Patril do skupiny štúrovcov. 
Najčastejším obsahom jeho malieb boli portréty, ktoré sú vystavené vo väčšine slovenských galérií, v Prahe a iných mestách Európy. Taktiež tvoril oltárne obrazy, ktoré sú roztrúsené v kostoloch po celom Slovensku a Poľsku. Krajinomaľbe sa venoval len príležitostne, pričom vychádzal najmä z prírodných motívov oravského regiónu. Za vyvrcholenie jeho tvorby je považovaná temperová skica „Slovenské ľudové zhromaždenie“, s postavami ľudí v krojoch z celého Slovenska. Jeho pravdepodobne najznámejším obrazom je portrét slovenského národného buditeľa Jána Francisciho ako dobrovoľníckeho kapitána.
V septembri 1854 prišiel Peter Michal Bohúň spolu so svojou manželkou Žofiou Amáliou Klonkayovou, dcérou zemana z Lučivnej na Spiši a dvoma deťmi do Liptovského Svätého Mikuláša, kde takmer 11 rokov vyučoval maľbu na dievčenskej evanjelickej škole. 
Na jeseň roku 1865 zadlžený Peter Michal Bohúň opustil Slovensko a spoločne s rodinou sa usadil v Haliči, v obci Lipnik pri Białej (v súčasnosti časť mesta Bielsko-Biała). Najskôr býval v Kontzerovom dvore, na adrese Lipnik č. 19, neskôr sa presťahoval do domu č. 23. V roku 1876 vycestoval Peter Michal Bohúň do Talianska, kde hľadal svojho syna Ľubora Milana, ktorý dezertoval z rakúskej armády.
Podľa údajov białského evanjelického archívu Peter Michal Bohúň zomrel 20. mája 1879 na zápal pľúc. Je pochovaný na evanjelickom cintoríne v Białej.
Waldmeister

Waldmeister (po slovensky marinka voňavá, alebo lipkavec marinkový) je opereta, ktorú skomponoval Johann Strauss ml. Premiéra sa konala 4. decembra 1895 v Theater an der Wien. Libreto napísal Gustav Davis.
Hudba operety je veľmi vydarená, dominujú v nej valčíky, najvýznamnejší z nich je "Trau', schau', wem?" (vydaný v orcherstrálnej podobe ako opus 463), veľmi pôsobivá je aj predohra.
predohra&lt;score vorbis="1"&gt;
 \relative b' {
 \new PianoStaff «
 \new Staff { \key b \minor \time 3/4
 \tempo \markup { 
 \column {
 r2 s4 r2 s4 \slashedGrace fis'8( &lt;fis a&gt;2.\pp)\( \slashedGrace d8( &lt;d fis&gt;2.) \slashedGrace a8( 2.)\) &lt;d fis&gt;4( &lt;fis b&gt;8) r &lt;fis b&gt;4 &lt;g b&gt;2.( 2. &lt;e g&gt;2.~) &lt;e g&gt;2 r4
 \new Dynamics {
 \new Staff { \key b \minor \time 3/4 \clef bass
 d,4\pp d, d, d, d, d, e a, cis, a, 
 »
&lt;/score&gt;
Obsah.
V letnej búrke zmokne meštianska spoločnosť a ukryje sa v starom mlyne. Vrchný rada Tymoleon prenasleduje študentov, ktorý sa išli na výlet bez povolenia. Speváčka dráždianskej opery Paulína Tymoleona „skompromituje“ tak, že už nebude mať odvahu moralizovať.
Tymoleon však už má v pláne zásnuby s dcérou miestneho starostu, Fredy. Na slávnosť prichystá starostova žena čaj z marinky (podľa ktorého dostala opereta svoj názov). Na slávnosť prichádza aj Pavlína a k Tymoleonovi sa opäť správa veľmi dôverne. Fredy, tá v skutočnosti Timoleona nemiluje, skôr sa jej páči lesník Botha. Botanik Erasmus s priateľmi vymení čaj za víno a spoločnosť sa rýchlo dostane do nálady.
Nasledujúci deň sa pod vplyvom predchádzajúceho večera Tymoleon vzdá Fredy v prospech Bothu. Sám sa začne vážne zaujímať o Pavlínu.
Bocian

Bocian je slovenské označenie rodov Ciconia a Leguatia (staršie aj ostatných rodov) z čeľade bocianovité ("Ciconiidae"). Podrobnosti pozri v článku bocianovité.
NGC 5001

NGC 5001 je galaxia v súhvezdí Veľká medvedica, ktorú objavil anglický astronóm John Herschel 1. mája 1831.
Jej zdanlivá hviezdna veľkosť je 13,8.
NGC 5002

NGC 5002 je galaxia v súhvezdí Poľovné psy, ktorú objavil nemecký astronóm Heinrich Louis d’Arrest 27. apríla 1865.
Jej zdanlivá hviezdna veľkosť je 13,8.
NGC 5003

NGC 5003 je galaxia v súhvezdí Poľovné psy, ktorú objavil britsko-nemecký astronóm William Herschel 9. apríla 1787.
Jej zdanlivá hviezdna veľkosť je 14,3.
NGC 5004

NGC 5004 je galaxia v súhvezdí Vlasy Bereniky, ktorú objavil britsko-nemecký astronóm William Herschel 13. marca 1785.
Jej zdanlivá hviezdna veľkosť je 13,1.
NGC 5005

NGC 5005 je galaxia v súhvezdí Poľovné psy, ktorú objavil britsko-nemecký astronóm William Herschel 1. mája 1785.
Jej zdanlivá hviezdna veľkosť je 9,8.
NGC 5006

NGC 5006 je galaxia v súhvezdí Panna, ktorú objavil Wilhelm Tempel v roku 1882.
Jej zdanlivá hviezdna veľkosť je 12,4.
NGC 5007

NGC 5007 je galaxia v súhvezdí Veľká medvedica, ktorú objavil William Herschel 19. marca 1790.
Jej zdanlivá hviezdna veľkosť je 13,3.
NGC 5008

NGC 5008 je galaxia v súhvezdí Pastier, ktorú objavil nemecký astronóm Heinrich Louis d’Arrest 18. mája 1862.
Jej zdanlivá hviezdna veľkosť je 13,4.
NGC 5009

NGC 5009 je galaxia v súhvezdí Poľovné psy, ktorú objavil britsko-nemecký astronóm William Herschel 26. apríla 1789.
Jej zdanlivá hviezdna veľkosť je 14,5.
NGC 5010

NGC 5010 je galaxia v súhvezdí Panna, ktorú objavil anglický astronóm John Herschel 9. mája 1831.
Jej zdanlivá hviezdna veľkosť je 13,3.
NGC 5011

NGC 5011 je galaxia v súhvezdí Centaurus, ktorú objavil anglický astronóm John Herschel 3. júna 1834.
Jej zdanlivá hviezdna veľkosť je 11,3.
NGC 5012

NGC 5012 je galaxia v súhvezdí Vlasy Bereniky, ktorú objavil britsko-nemecký astronóm William Herschel 10. apríla 1785.
Jej zdanlivá hviezdna veľkosť je 12,3.
NGC 5013

NGC 5013 je galaxia v súhvezdí Panna, ktorú objavil nemecký astronóm Albert Marth 30. apríla 1864.
Jej zdanlivá hviezdna veľkosť je 15,1.